टोरंटो। बॉलीवुड अभिनेता अनुपम खेर इस बात से हैरान हैं कि भारत पर महान फिल्में केवल विदेशी ही बना रहे हैं। सितंबर 2008 में हुए आतंकवादी हमलों पर आधारित ऑस्ट्रेलियाई निर्देशक एंथनी मारस की पहली फीचर फिल्म ‘होटल मुंबई’ के टोरंटो में प्रीमियर पर खेर ने कहा, यह काफी रोचक है कि फिल्म ‘गांधी’ भी किसी विदेशी ने बनाई थी और अब ‘होटल मुंबई’ भी एक विदेशी ने बनाई है। धन्यवाद, एंथनी यह फिल्म बनाने के लिए। यह फिल्म उन सभी को समर्पित एक श्रद्धांजलि हैं, जिन्होंने इस हादसे में अपनों को खो दिया।